Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 603/13/6613	Žiar nad Hronom, 9.1.2014
EEČ : 2-52-8-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	ako zákonný otec maloletej XXXXX, nar. XXXXX, hoci bol rozsudkom Okresného súdu XXXXX sp. zn. 8P 71/06 zaviazaný prispievať na jej výživu sumou 33,19 € mesačne k rukám matky XXXXX, bytom XXXXX, okres XXXXX, od 01.03.2013 do 31.07.2013 túto povinnosť bezdôvodne neplnil, čím zapríčinil dlh na výživnom vo výške 131,14 €

lebo zanikla trestnosť činu

Odôvodnenie:
	Poverený príslušník Obvodného oddelenia PZ XXXXX uznesením ČVS:ORP-941/ZH-ZH-2013 zo dňa 24.09.2013 začal trestné stíhanie a vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe, že ako zákonný otec maloletej XXXXX, nar. XXXXX, hoci bol rozsudkom Okresného súdu XXXXX sp. zn. 8P 71/06 zaviazaný prispievať na jej výživu sumou 33,19 € mesačne k rukám matky XXXXX, bytom XXXXX, okres XXXXX, od 01.03.2013 do 31.07.2013 túto povinnosť bezdôvodne neplnil, čím zapríčinil dlh na výživnom vo výške 131,14 €.

	Obvinený XXXXX vo svojej výpovedi uviedol, že si je vedomý dlhu na výživnom. Dňa 05.12.2013	 poukázal výživné 34 € a dňa 15.12.2013 dodatočne uhradil do rúk XXXXX sumu 128,71 €, čím uhradil celý dlh na výživnom.

	Svedkyňa a poškodená XXXXX potvrdila v dodatku svojej výpovede zo 16.12.2013, že v súčasnej dobe jej obvinený nedlhuje žiadnu sumu na výživnom a svoj dlh v plnej výške uhradil.

	Podľa § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že  obv.XXXXX  dodatočne splnil svoju povinnosť,  uhradil dlh na výživnom v plnej výške a jeho čin nemal trvalo nepriaznivé následky zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka